CELEX: 62008CN0200
Language: el
Date: 2008-05-15 00:00:00
Title: Υπόθεση C-200/08: Προσφυγή της 15ης Μαΐου 2008 — Επιτροπή των Ευρωπαϊκών Κοινοτήτων κατά Γαλλικής Δημοκρατίας

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/28
            
         Προσφυγή της 15ης Μαΐου 2008 — Επιτροπή των Ευρωπαϊκών Κοινοτήτων κατά Γαλλικής Δημοκρατίας
   (Υπόθεση C-200/08)
   (2008/C 171/43)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: A. Bordes και H. Støvlbæk)
   
      Καθής: Γαλλική Δημοκρατία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Γαλλική Δημοκρατία, μην επιτρέποντας στους Γερμανούς και Βρετανούς εκπαιδευτές του αγωνίσματος της χιονοσανίδας να διδάσκουν μόνον αυτό το αγώνισμα στη Γαλλία και παραλείποντας να περιλάβει, στην τροποποιηθείσα υπουργική απόφαση της 4ης Μαΐου 1995, τα διπλώματα του εκπαιδευτή του αγωνίσματος της χιονοσανίδας που αποκτώνται σε άλλα κράτη μέλη, παρέβη τις υποχρεώσεις που υπέχει τόσο από τα άρθρα 39, 43 και 49 της Συνθήκης ΕΚ όσο και από το άρθρο 6 της οδηγίας 92/51/ΕΟΚ (1),
            
         
               —
            
            
               να καταδικάσει τη Γαλλική Δημοκρατία στα δικαστικά έξοδα.
            
         Ισχυρισμοί και κύρια επιχειρήματα
   Ενώ σε διάφορα κράτη μέλη τα μαθήματα σκι και χιονοσανίδας μπορούν να παραδίδονται από επαγγελματίες διαφόρων εκπαιδευτικών κλάδων, στη Γαλλία τα μαθήματα χιονοσανίδας μπορούν να παραδίδονται μόνον από εκπαιδευτές του σκι.
   Η προσφεύγουσα θεωρεί ότι το γεγονός ότι δεν επιτρέπεται η πρόσβαση στο επάγγελμα μόνο του εκπαιδευτή του αγωνίσματος της χιονοσανίδας δεν μπορεί να δικαιολογηθεί από τις θεμελιώδεις αρχές της ελεύθερης κυκλοφορίας των προσώπων, της ελεύθερης παροχής υπηρεσιών και του δικαιώματος εγκαταστάσεως. Η Επιτροπή εκτιμά, επιπλέον, ότι δεν πληρούνται οι τέσσερις προϋποθέσεις που, κατά τη νομολογία του Δικαστηρίου, πρέπει να συντρέχουν σωρευτικά για να επιτρέπεται κατ' εξαίρεση ο ενδεχόμενος περιορισμός των αρχών αυτών — μη ύπαρξη διακρίσεων, επιτακτικός λόγος γενικού συμφέροντος, καταλληλότητα για την εξασφάλιση της επίτευξης του επιδιωκομένου σκοπού και τήρηση της αρχής της αναλογικότητας.
   
      (1)  Οδηγία 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (ΕΕ L 209, σ. 25).